*Projekts*

 **Likumprojekta**

**“Grozījumi Elektronisko dokumentu likumā”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts “Grozījumi Elektronisko dokumentu likumā” (turpmāk – Likumprojekts) izstrādāts, pamatojoties uz Ministru kabineta (turpmāk – MK) 2015. gada sēdes protokola (Nr. 6 27.§) “Informatīvais ziņojums “Par kompetento un atbildīgo iestādi, kura nodrošinās kvalificētu un kvalificētu paaugstinātas drošības elektroniskās identifikācijas pakalpojumu sniedzēju uzraudzību”” 3. punktā doto uzdevumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Latvijā ir izveidota aizsardzības ministra pakļautībā vienota, koleģiāla uzraudzības institūcija (turpmāk – Komiteja), kas savu darbību veic saskaņā ar 2016. gada 1. novembra MK noteikumiem Nr. 695 “Elektroniskās identifikācijas uzraudzības komitejas nolikums” un kas izstrādāts, pamatojoties uz MK 2015. gada 3. februāra sēdes protokola Nr. 6 27. §, ar kuru pieņemts zināšanai informatīvais ziņojums “Par kompetento un atbildīgo iestādi, kura nodrošinās kvalificētu un kvalificētu paaugstinātas drošības elektroniskās identifikācijas pakalpojumu sniedzēju uzraudzību” (turpmāk – informatīvais ziņojums) un Fizisko personu elektroniskās identifikācijas likuma 17. panta septīto daļu. Informatīvajā ziņojumā noteikts, ka Komitejai jānodrošina kvalificētu uzticamības pakalpojumu sniedzēju uzraudzība, tajā skaitā uzticamu sertifikācijas pakalpojumu sniedzēju uzraudzība. Latvijā šobrīd vienīgais uzticamības pakalpojumu sniedzējs ir VAS “Latvijas Valsts radio un televīzijas centrs” (turpmāk – VAS LVRTC), kuru saskaņā ar Elektronisko dokumentu likumu (turpmāk – EDL) uzrauga Datu valsts Inspekcija (turpmāk – DVI), taču DVI ir norādījusi, ka EDL 19. pantā noteiktās funkcijas ir daudz plašākas par fizisko personu datu aizsardzību un DVI nav pietiekamas kompetences, lai veiktu attiecīgās uzraudzības funkcijas, līdz ar to arī EDL minēto uzraudzības funkciju izpildei nepieciešama cita kompetenta uzraudzības iestāde. 2014.gada 17.septembrī stājusies spēkā Eiropas Parlamenta un Padomes 2014. gada 23. jūlija regula (ES) Nr. 910/2014 par elektronisko identifikāciju un uzticamības pakalpojumiem elektronisko darījumu veikšanai iekšējā tirgū (turpmāk – Regula), kas attiecas gan uz elektroniskiem dokumentiem, gan elektronisko parakstu, gan arī uz elektronisko identifikāciju. Saskaņā ar Regulas 17. panta 1. punktu dalībvalstij ir pienākums noteikt uzraudzības iestādi, kura ir atbildīga un veic uzraudzību uzticamības (sertifikācijas) pakalpojumu sniedzējiem saskaņā ar Regulā noteiktajām prasībām.Saskaņā ar Regulas Nr.910/2014 prasībām atbilstības novērtēšanas struktūrai, kas veiks sertifikācijas pakalpojuma sniedzēju un to sniegto pakalpojumu atbilstības novērtējumu jābūt akreditētai nacionālajā akreditācijas institūcijā vai citā Eiropas Savienības dalībvalsts akreditācijas institūcijā atbilstoši normatīvajiem aktiem par atbilstības novērtēšanas institūciju novērtēšanu, akreditāciju un uzraudzību.Saskaņā ar informatīvo ziņojumu Komitejai jānodrošina kvalificētu uzticamības pakalpojumu sniedzēju uzraudzība, tajā skaitā uzticamu sertifikācijas pakalpojumu sniedzēju uzraudzība, no kā izriet, ka Komiteja īstenos Regulā noteiktās uzraudzības iestādes funkcijas.Komiteja varēs nodrošināt kvalificētu uzticamības pakalpojuma sniedzēju uzraudzību tikai pēc grozījumu veikšanas EDL.Tiklīdz EDL būs veikti grozījumi, Komitejas nolikumā plānots iestrādāt Komitejas funkcijas attiecībā uz uzticamības pakalpojumu sniedzēju uzraudzību un reģistrēšanu, t. i., arī uzticamu sertifikācijas pakalpojumu sniedzēju (VAS LVRTC) uzraudzību.Papildus Komitejai pārņemot DVI funkcijas un uzliekot pienākumus, kas attiecas uz standartu, procedūru un formātu publicēšanu un nodrošināšanu, kas izriet no Regulā Komisijai noteiktām tiesībām izdot īstenošanas aktus, kas attiecas uz dažādām prasībām uzticamības (sertifikācijas) pakalpojumu sniedzējiem, spēku zaudēs vairāki MK noteikumi, kuri izdoti, pamatojoties uz EDL. Grozījumi EDL ir nepieciešami, lai:1. Komiteja varētu pārņemt uzraudzības funkcijas, kuras šobrīd veic DVI attiecībā uz uzticamiem sertifikācijas pakalpojuma sniedzējiem;
2. EDL nebūtu pretrunā Regulai, ar ko harmonizē nozares regulējošajos tiesību prasības un terminoloģiju.

Ņemot vērā minēto, likumprojektā tiek veikti grozījumi, kas paredz uzlikt pienākumus un atbildību Komitejai kā uzraudzības iestādei saskaņā ar Regulu un izslēgtas dublējošās normas, kuras nav nepieciešams saglabāt EDL. |
| 3. | Projekta izstrādē iesaistītās institūcijas |  Vides aizsardzības un reģionālās attīstības ministrija (turpmāk – VARAM), Aizsardzības ministrija, Satiksmes ministrija, Tieslietu ministrija, Elektroniskās identifikācijas uzraudzības komiteja, SIA “Standartizācijas, akreditācijas un metroloģijas centrs” Latvijas Nacionālais akreditācijas birojs.  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Uzticamības (sertifikācijas) pakalpojumu sniedzēji. |
| 2. | Tiesiskā regulējuma ietekme uz tautsaimniecību un administratīvo slogu | Nav |
| 3. | Administratīvo izmaksu monetārs novērtējums | Nav attiecināms |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Likumprojekts šo jomu neskar. |
|

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nepieciešams veikt grozījumus 2016. gada 1. novembra MK noteikumos Nr. 695 “Elektroniskās identifikācijas uzraudzības komitejas nolikums”, papildinot tos ar funkcijām un uzdevumiem, kas nepieciešami, lai veiktu uzticamu sertifikācijas (uzticamības) pakalpojumu sniedzēju uzraudzību pārņemot līdzšinējās DVI funkcijas un Regulā noteikto.Ņemot vērā Regulas esamību un to, ka regulas normas ir tieši piemērojamas, no EDL tiek svītrotas normas, kurās paredz deleģējums Ministru kabinetam līdz ar to spēku zaudēs sekojoši Ministru kabineta noteikumi:1. Ministru kabineta 12.07.2005. noteikumi Nr. 514 „[Noteikumi par tehniskajām un organizatoriskajām prasībām, kādām atbilst kvalificēts sertifikāts, uzticams sertifikācijas pakalpojumu sniedzējs, droši elektroniskā paraksta radīšanas līdzekļi, kā arī kārtību, kādā veicama droša elektroniskā paraksta verificēšana](https://likumi.lv/ta/id/112655-noteikumi-par-tehniskajam-un-organizatoriskajam-prasibam-kadam-atbilst-kvalificets-sertifikats-uzticams-sertifikacijas-pakalpoj...)”;
2. Ministru kabineta 01.07.2003. noteikumi Nr. 358 „[Sertifikācijas pakalpojumu sniegšanas informācijas sistēmu, iekārtu un procedūru drošības pārbaudes kārtība un termiņi](https://likumi.lv/ta/id/76927-sertifikacijas-pakalpojumu-sniegsanas-informacijas-sistemu-iekartu-un-proceduru-drosibas-parbaudes-kartiba-un-termini)”;
3. Ministru kabineta 01.07.2003. noteikumi Nr. 357 „[Noteikumi par sertifikācijas pakalpojumu sniegšanas informācijas sistēmu, iekārtu un procedūru drošības aprakstā norādāmo informāciju](https://likumi.lv/ta/id/76928-noteikumi-par-sertifikacijas-pakalpojumu-sniegsanas-informacijas-sistemu-iekartu-un-proceduru-drosibas-apraksta-noradamo-inform...)”.
 |
| 2. | Atbildīgā institūcija | Aizsardzības ministrija |
| 3. | Cita informācija | Nav. |

 |
|  |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2014. gada 23. jūlija (ES) Regula Nr. 910/2014 par elektronisko identifikāciju un uzticamības pakalpojumiem elektronisko darījumu veikšanai iekšējā tirgū un ar ko atceļ Direktīvu 1999/93/EK (publicēta “Eiropas Savienības Oficiālajā Vēstnesī” L 257/73, 2014.gada 28.augustā.). |
| 2. | Citas starptautiskās saistības | Projekts šo jomu neskar |
| 3. | Cita informācija | Nav |
|  **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2014. gada 23. jūlija Regula (ES) Nr. 910/2014 par elektronisko identifikāciju un uzticamības pakalpojumiem elektronisko darījumu veikšanai iekšējā tirgū un ar ko atceļ Direktīvu 1999/93/EK (publicēta “Eiropas Savienības Oficiālajā Vēstnesī” L 257/73, 28.08.2014.) (turpmāk – Regula). |
|   |
| A | B | C | D |
| Attiecīgā ES tiesību akta panta numurs (uzskaitot katru tiesību aktavienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas 3. panta 9.,10.,13.,14., 15.,16.,19.,20.,27.,34.,35. punkts | Likumprojekta 1. pants | Atbilst pilnībā | Projekts stingrākas prasības neparedz |
| Regulas 17. panta 1. punkts | Likumprojekta 19. pants | Atbilst pilnībā | Projekts stingrākas prasības neparedz |
| Regulas 1.pants | Likumprojekta 4. pants | Atbilst pilnībā | Projekts stingrākas prasības neparedz |
| Regulas 1.pants | Likumprojekta 5. pants | Atbilst pilnībā | Projekts stingrākas prasības neparedz |
| Regulas 1.pants | Likumprojekta 6. pants | Atbilst pilnībā | Projekts stingrākas prasības neparedz |
| Regulas 1.pants | Likumprojekta 8. pants | Atbilst pilnībā | Projekts stingrākas prasības neparedz |
| Regulas 1.pielikums | Likumprojekta 11. pants | Atbilst pilnībā | Projekts stingrākas prasības neparedz |
| Regulas 1.pants | Likumprojekta 14. pants | Atbilst pilnībā | Projekts stingrākas prasības neparedz |
| Regulas 17. panta 8. punkts, 19.panta 4.punkts 20. panta 4. punkts,21.panta 4.punkts, 22. panta 5. punkts, 23. panta 3.punkts, 24. panta 5. punkts, 27.panta 4.punkts**,** 28. panta 6. punkts, 29. panta 2. punkts, 30. panta 3. punkts, 31. panta 3. punkts, 32. panta 3. punkts, 33. panta 2. punkts, 34. panta 2. punkts, 37. panta 4. punkts, 37. panta 5. punkts, 38. panta 6. punkts, 42. panta 2. punkts, 44. panta 2. Punkts, 45. panta 2. punktam | Likumprojekta 15. punkts | Regulas norma ieviesta pilnībā | Projekts stingrākas prasības neparedz |
|  |  |  |  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Projekts šo jomu neskar |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar |
| Cita informācija | Nav |
|  **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Likumprojekts šo jomu neskar |

 |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts ievietots VARAM tīmekļa vietnē 2016.gada 2.decembrī. |
| 2. | Sabiedrības līdzdalība projekta izstrādē | Par likumprojektu veiktas klātienes tikšanās un apspriedes ar uzticamu sertifikācijas pakalpojumu sniedzēju (LVRTC). |
| 3. | Sabiedrības līdzdalības rezultāti | Komentāri par ievietoto likumprojektu nav saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Elektroniskās identifikācijas uzraudzības komiteja, DVI, SIA “Standartizācijas, akreditācijas un metroloģijas centrs” Latvijas Nacionālais akreditācijas birojs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts neparedz jaunu institūciju izveidi, likvidāciju vai reorganizāciju. |
| 3. | Cita informācija | Aizsardzības ministrija (Komiteja) likumprojekta īstenošanu nodrošinās esošo budžeta līdzekļu ietvaros. |

Vides aizsardzības un reģionālās K. Gerhards

attīstības ministrs

K. Jankovska

67026552, Kristine.Jankovska@varam.gov.lv